### Beslutninger:

Fremsendes til Teknisk Udvalg til behandling i henhold til beslutning i byrådets møde den 17. august 2022.

Oskar Christoffersen var inhabil ved sagens behandling.

###

Endelig vedtagelse af Lokalplan nr. 1154, Boligområde ved Frisenholt og [adresse] i [adresse] samt Tillæg nr. 121 til Kommuneplan 2017.

### Resume

Lokalplanområdet ligger i landzone og udgøres af en matrikel på ca. 17.000 m², som er privat ejet. Baggrunden for lokalplanens udarbejdelse er, at ejer ønsker at udvikle området. Området overføres til byzone med lokalplanen.

Lokalplanområdet ligger ved Frisenholt og [adresse] i den vestlige del af [adresse], i forlængelse af eksisterende boligområder og ud mod åbent land og skov. Bortset fra en eksisterende villa i den nordlige del er området ubebygget. Der er to beskyttede vandhuller (§ 3-natur) og et ikke-beskyttet vandløb inden for området.

Lokalplanen giver mulighed for at opføre en blandet boligbebyggelse med tæt-lave boliger i form af op til 53 rækkehuse og lave etageboliger i to etager. Der kan desuden opføres én fritliggende villa eller et dobbelthus i områdets nordlige del, efter dispensation fra skovbyggelinjen. I alt op til 6.912 m² ny bebyggelse.

Lokalplanen er i overensstemmelse med kommuneplanen. Der er dog udarbejdet et kommuneplantillæg, da der er oversvømmelsestruede arealer i området, som skal indskrives i kommuneplanrammen.

Det har ikke været muligt for ejer at få en aftale om vejret til den eksisterende private fællesvej Frisenholt til vejbetjening af bebyggelsen. Det er derfor en forudsætning for realisering af lokalplanen, at [adresse] tildeler vej- og stiret efter privatvejslovens § 26 i forbindelse med lokalplanen.

### Beslutningspunkter

Det indstilles, at

1) forslag til Lokalplan nr. 1154 vedtages endeligt med de ændringer, der fremgår af indstillingens afsnit 5.8,

2) forslag til Tillæg nr. 121 til Kommuneplan 2017 vedtages endeligt,

3) lokalplanområdet (matr.nr. 6g, Ingerslev By, [adresse]) tildeles hhv. vejret og stiret til den eksisterende private fællesvej, Frisenholt (matr.nr. 58b, Ingerslev By, [adresse]) og stiret på den eksisterende private fællesvej Frisenholt (matr.nr. 5h Ingerslev By, [adresse]), jf. privatvejslovens § 26, stk. 2, nr. 1 og at der stilles krav om, at grundejer etablerer fortov fra lokalplanområdet frem til eksisterende fortov, jf. § 26 stk. 3. samt yderligere tiltag som beskrevet i bilag 7.

4) høringssvar besvares som det fremgår af indstillingens afsnit 5.7 og bilag 3.

### Borgmesterens afdelings påtegning

Fremsendes til Magistraten.

Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 08-08-2022

Jack Lassen: 10

Fremsendes til [adresse] med bemærkning, at Magistraten i mødet den 8. august 2022 anbefaler, at byrådet tiltræder Magistratsafdelingen for Teknik og Miljøs indstilling af 1. juli 2022.

Borgmester Stig Johnsen, rådmand Steen Schmidt og Margrethe Lind tog forbehold med henblik på forhold til skovbyggelinje, den grønne kile og delområde 3. Rasmus Johansen tog forbehold udfra tilsvarende begrundelser.

Alex Hansen tog forbehold.

Josephine Clausen var forhindret i at deltage i sagens behandling.